1. ΠΡΟΕΔΡΙΚΟΝ ΔΙΑΤΑΓΜΑ της 14 Απρ./19 Μαΐου 1934 Περί των επί προσωρινή ατελεία και παρακαταθήκη των εισαγωγικών τελών εισαγωγής εκ του εξωτερικού αραβοσίτου της δασμολογ. κλάσεως 7δ/1-2 προς κατασκευήν αμύλου ή αμυλοσακχάρου και εξαγωγήν αυτού εις την αλλοδαπήν ή αποταμίευσιν. Έχοντες υπ’ όψει:1)το άρθρ.2 του Νόμ.4607 «περί τροποποιήσεως διατάξεων των περί τελωνειακού Δασμολογίου Νόμων», 2)την υπ’ αριθ. 239 ε.έτους γνωμοδότησιν του Συμβουλίου Επικρατείας, προτάσει των Υπουργών επί των Οικονομικών και Εθνικής Οικονομίας, μετά συμφώνους γνωμοδοτήσεις του παρά τω Υπουργείω Εθνικής Οικονομίας Συμβουλίου της Βιομηχανίας και της Διαρκούς Επιτροπής Δασμολογίου και Εμπορικών Συμβάσεων, απεφασίσαμεν και διατάσσομεν: Άρθρ.1.-1.Επιτρέπεται εις τους εργοστασιάρχας παρασκευής αμύλου και αμυλοσιροπίου τους ασκούντας σοβαράν βιομηχανίαν η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων, παραλαβή εκ της αλλοδαπής αραβοσίτου της δασμολογικής κλάσεως 7δ,1,2, προς παρασκευήν αμύλου ή αμυλοσιροπίου και εξαγωγήν αυτών εις το εξωτερικόν ή αποταμίευσιν, εις τας αποθήκας του Δημοσίου ή τας αποθήκας της Προνομιούχου Εταιρείας Γενικών Αποθηκών της Ελλάδος. 2.Τα εισαγωγικά τέλη και οι παρομαρτούντες φόροι και δικαιώματα κατατίθενται κατά την παραλαβήν των πρώτων υλών εις τον αρμόδιον τελωνειακόν ταμίαν, επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν αυτών εντός προθεσμίας εξ μηνών από της παραλαβής πραγματοποίησιν, της εις το εξωτερικόν αποστολής ή της αποταμιεύσεως των παραχθέντων βιομηχανικών προϊόντων. 3.Την επομένην της λήξεως της εν τη προηγουμένη παρ.2 οριζομένης προθεσμίας χρεούται η σχετική αίτησις μεταποιήσεως, διά το ποσόν του μήπω εξαχθέντος ή μήπω αποταμιευθέντος αραβοσίτου, υπό μορφήν αμύλου ή αμυλοσιροπίου και εισάγεται το αναλογούν εις τούτον ποσόν, παρακατατεθέντων εισαγωγικών τελών και λοιπών δικαιωμάτων, ως τακτικόν δημόσιον έσοδον Άρθρ.2.-Οι εργοστασιάρχαι οι βουλόμενοι να τύχωσιν του πλεονεκτήματος της επιστροφής του δασμού, των εν άρθρ.1 οριζομένων πρώτων υλών, οφείλουσι να υποβάλωσιν εις το Υπουργείον των Οικονομικών αίτησιν, εν η δέον να ορίζωσιν ακριβώς την τοποθεσίαν του εργοστασίου αυτών, αν το εργοστάσιον ανήκει εις αυτούς αποκλειστικώς ή εις Εταιρείαν, την κατ’ ανώτατον όριον ετησίαν δυνατήν παραγωγήν του εργοστασίου των εις άμυλον ή αμυλοσιρόπιον, κεχωρισμένως δι’ έκαστον τούτων διά των υπαρχόντων μηχανημάτων και των άλλων διατιθεμένων μέσων, και το παρ’ αυτών χρησιμοποιηθησόμενον ποσόν αραβοσίτου, όπερ δεν δύναται να η έλαττον των 300.000 χιλ/μων, προς τούτοις δε και το τελωνείον δι’ ου πρόκειται να γίνη η εισαγωγή των παραληφθησομένων πρώτων υλών. Το Υπουργείον των Οικονομικών άμα τη υποβολή της αιτήσεως συνιστά Επιτροπήν εκ του αρμοδίου τελώνου, του προϊσταμένου του Παραρτήματος του Γ.Χ.Κ. και ενός αντιπροσώπου του Βιομηχανικού Επιμελητηρίου, προς ην διαβιβάζει την υποβληθείσαν αίτησιν. Η Επιτροπή μεταβαίνει επιτοπίως προς εξακρίβωσιν των εν τη αιτήσει διαλαμβανομένων και συντάσσει έκθεσιν περί του πορίσματος της ενεργείας αυτής, παραλαμβανομένης υπό του τελώνου, εν η αναγράφει και το κατ’ ανώτατον όριον δυνάμενον να παραδοθή εις τον αιτούντα ποσόν αραβοσίτου.  Αντίγραφον της εκθέσεως ταύτης υποβάλλεται παρά της τελωνειακής αρχής εις το Υπουργείον των Οικονομικών. Το δε Υπουργείον των Οικονομικών επί τη βάσει της εκθέσεως ταύτης, διατάσσει τον αρμόδιον τελώνη, όπως επιτρέψη την επί παρακαταθήκη των εισαγωγικών τελών και παράδοσιν αραβοσίτου εις τον αιτούντα εις ποσόν ουχί έλαττον των 100.000 χιλ/μων εφάπαξ και μέχρι συμπληρώσεως του υπό της επιτροπής καθορισθέντος ποσού ετησίως. Άρθρ.3.-Η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων, εισαγωγή αραβοσίτου εκ της αλλοδαπής, επιτρέπεται μόνον διά των Σελ.495 30.Η.β.1 Υγρή Αμμωνία Αραβόσιτος 30.Η.γ.1 τελωνείων Α΄και Β΄ τάξεως και εφ’ όσον εν τη αυτή πόλει της έδρας του τελωνείου, ευρίσκεται εγκατεστημένον και Παράρτημα του Γενικού Χημείου του Κράτους. Η δε εξαγωγή ή αποταμίευσις των εκ τούτων παρασκευασθησομένων προϊόντων, δέον να γίνηται διά της αυτής τελωνειακής αρχής, δι’ ης εγένετο και η εισαγωγή. Άρθρ.4.-Προκειμένου περί εξαγωγής εις την αλλοδαπήν ή αποταμίευσιν, των εκ του παραληφθέντος αραβοσίτου, παρασκευασθέντων αμύλου ή αμυλοσιροπίου, αναγράφεται εν τη κατατεθειμένη διασαφήσει εκτός των λοιπών κατά τους τελωνειακούς Νόμους οριζομένων στοιχείων, το μικτόν και καθαρόν βάρος των εξαχθησομένων αμύλου ή αμυλοσιροπίου, και η περιεκτικότης αυτών, εις άνυδρον άμυλον του αμύλου και εις άνυδρον αμυλοσιρόπιον του αμυλοσιροπίου. Κατά την εξαγωγήν ή αποταμίευσιν ο υπό της τελωνειακής αρχής ορισθησόμενος ελεγκτής, εξακριβώνει το ποσόν εξαγομένου αμύλου ή αμυλοσιροπίου και συντάσσει έκθεσιν περί τούτου προσυπογραφομένην και υπό του ενδιαφερομένου, παραλαμβάνει δε και δείγμα, εις διπλούν εξ εκάστου είδους, όπερ σφραγίζεται διά της σφραγίδος του παρισταμένου υπαλλήλου και της του εξαγωγέος ή του αντιπροσώπου του. Αντίγραφον της εκθέσεως ταύτης μετά των δύο δειγμάτων, διαβιβάζεται εις το αρμόδιον Παράρτημα του Γενικού Χημείου Κράτους, το οποίον προβαίνει εις την ανάλυσιν του ενός δείγματος και προσδιορίζει το εν αυτοίς περιεχόμενον άνυδρον άμυλον εις το άμυλον ή άνυδρον αμυλοσιρόπιον εις το αμυλοσιρόπιον. Επί τη βάσει δε του αποτελέσματος της αναλύσεως και του ποσού του εξαγομένου αμύλου ή αμυλοσιροπίου υπολογίζει το ποσόν του αντιστοιχούντος αραβοσίτου εξ ου κατεσκευάσθησαν ταύτα και συντάσσει έκθεσιν περί τούτου, ην διαβιβάζει προς την τελωνειακήν αρχήν. Η δε τελωνειακή αρχή κοινοποιεί, εντός πέντε ημερών το αποτέλεσμα της αναλύσεως εις τον ενδιαφερόμενον εξαγωγέα, όστις δικαιούται εντός πέντε ημερών από της κοινοποιήσεως να ζητήση την επανεξέτασιν της αναλύσεως, εάν ενίσταται κατά του αποτελέσματος ταύτης. Η δευτέρα αυτή εξέτασις γίνεται υπό της Κεντρικής Υπηρεσίας του Γενικού Χημείου Κράτους, προς ην υποβάλλεται το ταχύτερον το φυλασσόμενον δεύτερον δείγμα, μετ’ αντιγράφου της τε εκθέσεως δειγματοληψίας και της εκθέσεως αναλύσεως. Το αποτέλεσμα της δευτέρας ταύτης αναλύσεως είναι υποχρεωτικόν δια τον εξαγωγέα. Προς υπολογισμόν  Σελ.496 του εις το εξαχθέν άμυλον ή αμυλοσιρόπιον αντιστοιχούντος αραβοσίτου λαμβάνεται υπ’ όψιν ότι εξ 100 χιλ/μων αραβοσίτου παραληφθέντος επί προσωρινή ατελεία παρασκευάζονται 47,85 χιλ/μα ανύδρου αμύλου ή 46,75 ανύδρου αμυλοσιροπίου. Άρθρ.5.-Η Τελωνειακή αρχή επί τη βάσει των κατά το προηγούμενον άρθρον εκθέσεων αναλύσεως και των λοιπών δικαιολογητικών της αποταμιεύσεως ή των αποδεικτικών της πραγματοποιήσεως της φορτώσεως, αποδίδει εις τον εργοστασιάρχην εκ των παρακατατεθέντων τελών κλπ. το αναλογούν εις τα εξαχθέντα ή αποταμιευθέντα είδη ποσόν. Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως. 30.Η.γ.1 Αραβόσιτος